
En la present comunicació, analitzem la peregrinació de les Useres (L’Alcalatén, Castelló) com a potencial recurs de desenvolupament local. El patrimoni rural es presenta actualment com una oportunitat carregada de reptes per a territoris que s’havien quedat exclosos dels mercats globals. Però no sempre aquest binomi patrimoni rural-turisme és tant positiu, perquè, com ha expressat Sánchez-Carretero, (2012) es produeix una fractura entre el que s’entén per patrimoni des de l’àmbit de les polítiques patrimonials.
En el cas dels Pelegrins de les Useres aquesta situació ha sigut un procés no exent de conflictes i contradiccions però també d’acords i afectivitats. Segons la mirada de Graburn i Barthel-Bouchier (2001). la idea del turista està dominada per la imatge d’algú superficial i ingenu que busca entreteniment, persones banals, sorolloses, ingènues i, el pitjor de tot, incultes. Tanmateix, com ha assenyalat Smith (2014) deconstruint la idea del turista, aquesta percepció sembla que ha provocat reaccions d’experts del turisme, que diuen que, encara que sovint està motivat per qüestions econòmiques, també plantegen un compromís cultural i polític complex amb el patrimoni. 
En la nostra comunicació analitzem tant els conflictes del fenomen turístic, com aquelles sinèrgies que s’han generat en els últims temps al voltant dels Pelegrins de les Useres. Ens endinsem en aquest camp (Bordieu, 1994), a través, d’una mirada constructivista, qualitativa i crítica del patrimoni com a procés social o com a construcció social (Prats, 2005; Roigé, Frigolé i Del Mármol, 2012; Sánchez-Carretero, 2012; Ariño, 2002; Santamarina, 2012). Ho hem fet a través de l’anàlisi dels diferents discursos tant dels autòctons (pelegrins) com d’aquells quí sense ser de les Useres, s’han identificat amb els va,ors i significats d’auesta peregrinació al Penyagolosa, generant noves identitats per aquells que hem nomenats pseudopelegrins. 







